Červený trpaslík (seriál)

Červený trpaslík je britský televízny sci-fi seriál. Počas svojho vysielania medzi rokmi 1988 a 1999 sa stal kultovým. Prvé vysielanie na BBC2 prebehlo 15. februára 1988. Na slovenských televíznych okruhoch sa seriál nikdy nevysielal a ani nemá slovenský preklad. Slovenskí diváci mohli seriál sledovať v českom jazyku na Českej televízii.

 Úvodný príbeh 

Únik radiácie zabije celú posádku ťažobnej lode Červený trpaslík. Nehodu prežije len jeden ľudský člen posádky, a to opravár automatov na kuraciu polievku Dave Lister. Po uplynutí troch miliónov rokov v umelom spánku Dave Lister zistí, že je posledným žijúcim človekom vo vesmíre. 

Aby sa od samoty nezbláznil, palubný počítač Holly mu oživuje bývalého spolupracovníka Arnolda J. Rimmera do formy posmrtného hologramu. Rimmer bol pred katastrofou ťažobnej lode priamym Listerovým nadriadeným. Svojím počínaním nesie zodpovednosť za zlyhanie techniky na lodi a teda aj za katastrofu na nej a za následnú smrť celej posádky. Rimmer je ale aj napriek tomu podľa palubného počítača tým najvhodnejším objektom na udržanie Listera v stave príčetnosti. Počítač si ako kritérium vhodnosti určil celkový počet slov, ktoré spolu Rimmer a Lister pred katastrofou prehovorili, bolo ich cez 14 miliónov. A to bez ohľadu na to, že polovica z nich bola nadávka „smeg off“ (niečo ako bozaj ma, vyser si) a druhá polovica, keď za frázu „smeg off“ Rimmer dával Listera do hlásenia.

Posledný, kto začína spolu s nimi cestu vesmírom späť ku vzdialenej Zemi, je posledný potomok druhu Felis Sapiens (tvor vyvinutý z mačky domácej - podobne ako sa človek vyvinul z opice), známy ako Kocúr. Je to posledný z potomkov Listerovej mačky Frankensteina, ktorú Dave prepašoval na palubu do svojej kajuty. Lister je z pašovania odhalený v momente, keď svoju fotografiu s mačkou posiela neuvážene vyvolať do laboratória na lodi. Mačka mu ale v podstate zachraňuje život. Lister je totižto za trest uväznený do hibernačnej komory, kde zhubné účinky radiácie nemôžu mať na ľudské telo žiaden negatívny vplyv. Radiačná katastrofa je totižto naviazaná na konkrétny čas a keďže hibernačným poľom čas neprenikne, tak radiácia nemôže zasiahnuť ani Listera.

 Obsadenie 
Herci a postavy:
 Craig Charles (Dave Lister) - 52 epizód)
 Chris Barrie (Arnold Rimmer) - 48 epizód)
 Danny John-Jules (Kocúr) - 52 epizód)
 Norman Lovett (Holly) - 22 epizód)
 Hattie Hayridge (Holly) - 19 epizód)
 Robert Llewellyn (Kryton) - 40 epizód)
 Chloë Annett (Kristína Kochanski) - 14 epizód)

Scenár
 Rob Grant a Doug Naylor

Réžia
 Ed Bye - 40 epizód
 Andy DeEmmony - 6 epizód
 Juliet May - 4 epizódy

 Epizódy 
Séria 01:
 The End (Koniec)
 Future Echoes (Ozveny budúcnosti)
 Balance of Power (Rovnováha síl)
 Waiting for God (Čakanie na Boha)
 Confidence and Paranoia (Sebavedomie a Mindrák)
 Me2 (Ja na druhú)

Séria 02:
 Kryten (Kryton)
 Better than Life (Lepší ako život)
 Thanks for the Memory (Vďaka za tú spomienku)
 Stasis Leak (Diera v Stáze)
 Queeg (Queeg)
 Parallel Universe (Paralelný vesmír)

Séria 03:
 Backwards (Pospiatky)
 Marooned (Stroskotanci)
 Polymorph (Polymorf)
 Bodyswap (Výmena tiel)
 Timeslides (Fotostroj času)
 The Last Day (Posledný deň)

Séria 04:
 Camille (Kamila)
 DNA (DNA)
 Justice (Spravodlivosť)
 White Hole (Biela diera)
 Dimension Jump (Iná dimenzia)
 Meltdown (Roztavenie)

Séria 05:
 Holoship (Hololoď)
 The Inquisitor (Inkvizítor)
 Terrorform (Psychoteror)
 Quarantine (Karanténa)
 Demons & Angels (Démoni a anjeli)
 Back to Reality (Návrat do reality)

Séria 06:
 Psirens (Psirény)
 Legion (Légia)
 Gunmen of The Apocalypse (Pištolníci z Apokalypsy)
 Emohawk - Polymorph II (Polymorf II - Emocuc)
 Rimmerworld (Rimmerosvet)
 Out of Time (Mimo realitu)

Séria 07:
 Tikka to Ride (Pekelne ostrý výlet)
 Stoke Me a Clipper (Nachystajte kvetináče)
 Ouroboros (Uroboros)
 Duct Soup (Skúška kanálom)
 Blue (Smútok)
 Beyond a Joke (Žiadna zábava)
 Epideme (Epidém)
 Nanarchy (Nanarchia)

Séria 08:
 Back in the Red - Part 1 (Naspäť v Červenom 1)
 Back in the Red - Part 2 (Naspäť v Červenom 2)
 Back in the Red - Part 3 (Naspäť v Červenom 3)
 Cassandra (Kassandra)
 Krytie TV (TV Kryton)
 Pete - Part 1 (Pete 1)
 Pete - Part 2 (Pete 2)
 Only the Good… (Len sympaťáci)

Séria 09:
 Back to Earth - Part 1 (Späť na Zem 1)
 Back to Earth - Part 2 (Späť na Zem 2)
 Back to Earth - Part 3 (Späť na Zem 3)

Séria 10:
 Trojan (Trojan)
 Fathers and Suns (Otcovia a synovia)
 Lemons (Citróny)
 Entangled (Zapletenie)
 Dear Dave (Milý Dave)
 The Beginning (Začiatok)

Séria 11:
 Twentica
 Samsara
 Give and Take
 Officer Rimmer
 Krysis
 Can of Worms

Séria 12:
 Cured
 Siliconia
 Timewave
 Mechocracy
 M-Corp
 Skipper

 Externé odkazy 
 Oficiálna webstránka


 Červený trpaslík Fanúšikovská stránka


Kategória:Britské sitkomy
Kategória:Vedecko-fantastické televízne seriály
Kategória:Televízne seriály BBC
Kategória:Televízne seriály z roku 1988